Ad d-neddem tasilt ad as-nεemmer aman, ad tt-nerr ɣer ufurnu ; ad nerr ɣur-s aksum-nni d lḥemmeẓ, ad as-nerr tadimt akken ad d-rekmen. Mi d-rekmen ad as-negzem lebṣel d ameqqran am wakken i t-ngezzem i čekčuka akked ṭumaṭic yeẓdan. Imir ad d-neddem aɣenǧa ad asnεemmer ifelfel azeggaɣ, ṭumaṭic n tbewwaḍt d zzit ṣangu ; ad t-nerr ɣer tasilt, ad ten-nerwi imir ad as-nexdem lmelḥ d ciṭuḥ n yifelfel aberkan, ad nerwi aseqqi-nni ad as-nerr tadimt ad ikemmel uksum-nni tiwwin. Akken mi yεedda lweqt ad as-nernu zrudiyya ngezzem-itt d tareqqaqt, d taɣezfant ciṭuḥ. Imir ad d-neslil seksu ad t-nerr ɣer tseksut, ad tt-neqfel akken ad d-ifuṛ abrid amezwaru sufella n useqqi-nni. Mi d-ifuṛ nekkes-it-id ad t-neṛmed yerna ad nernu lleft γer useqqi akked taga yuɣ lḥal nesserkem-itt uqbel, ad tt-neǧǧ kan ad tt-kemmel ad teww.